Ashley Greene

Ashley Michele Greene (s. 21. helmikuuta 1987 Jacksonville, Florida) on yhdysvaltalainen näyttelijä ja malli. Hän on näytellyt muun muassa Alice Cullenin roolissa ¨¨Twilight-elokuvasarjassa. 

Greene saanut roolistaan Twilightissa neljä Teen Choice -palkintoa: yhden ”Uudet naiskasvot” -palkinnon sekä kolme ”Show'n varastavan naiselokuvanäyttelijän” palkintoa.

 Nuoruus 
Greene syntyi Floridassa Jacksonvillessä. Hänen vanhempansa ovat Michele (o.s. Tatum) ja Joe Greene. Greene asui lapsena Middleburgissa ja Jacksonvillessa ja kävi University Christian School -koulua ennen kuin siirtyi opiskelemaan Samuel W. Wolfson High Schooliin kymmenennelle luokalle. Valmistuttuaan Greene muutti Jacksonvillesta Los Angelesiin. Hänellä on vanhempi veli.

 Ura 
Alun perin Greene suunnitteli mallin uraa mutta sai tietää ,ettei 165-senttisenä ollut tarpeeksi pitkä menestyäkseen. Käydessään teatterikurssia Greene ihastui näyttelemiseen ja päätti keskittyä mallinuran sijaan siihen. Hän muutti 17-vuotiaana Los Angelesiin luomaan uraa näyttelijänä. Hän teki elokuvadebyyttinsä elokuvassa Home of the Brave.  Hän vieraili esimerkiksi vuonna 2006 televisiosarjassa Yli synkän virran ja telenovelassa Pöytä kolmelle. Vuonna 2007 hän oli avustajana elokuvassa King of California. 

Ura lähti käyntiin, kun Greene teki vuonna 2008 Stephenie Meyerin suositun fantasiakirjasarja Houkutuksen samannimiseen ensimmäiseen osaan perustuvassa elokuvassa Twilight – Houkutus Alice Cullen -nimisen vampyyrin roolin. Greene näyttelee myös elokuvan jatko-osissa Twilight – Uusikuu ja Twilight – Epäilys. Vuonna 2009 hän näytteli elokuvassa A Warrior's Heart yhdessä hyvän ystävänsä Kellan Lutzin kanssa. Greene näytteli pääosaa trillerielokuvassa Summer's Moon, joka julkaistiin suoraan DVD:lle 10. marraskuuta 2009.

Greenellä oli vuonna 2012 sivurooli ranskalaiseen teinikomediaan perustuvassa elokuvassa LOL. Greene oli pääosassa samana vuonna julkaistussa kauhuelokuvassa The Apparition.

Greene palkittiin vuonna 2010 Young Hollywood Awardsin tyyli-ikonipalkinnolla. Lisäksi hän sai PETA-järjestöltä palkinnon mainostettuaan Avonin eläinkokeettomia tuotteita.Twilight Star Snags PETA Award PETA Foundation. Viitattu 1.7.2018.  

 Yksityiselämä 
Greene on läheinen Twilight''-näyttelijöiden Kellan Lutzin ja Jackson Rathbonen kanssa, jotka hän tunsi jo ennen elokuvasarjan kuvauksia. Greene varttui katsellen jalkapalloa ja on Florida Gatorsin fani.

Greenen alastonkuvia vuoti elokuussa 2009 nettiin. Greenen asianajajat uhkasivat haastaa oikeuteen laittomia kuvia levitelleet verkkosivustot. 

Greene seurusteli Joe Jonasin kanssa vuonna 2010, mutta he ovat sittemmin eronneet. Joulukuussa 2016 Greene kihlautui australialaisen televisiopersoonan Paul Khouryn kanssa.

 Filmografia 
 Elokuvat Vuosi Suomenkielinen nimi Alkuperäinen nimi Rooli 2007 King of California King of California McDonald'sin asiakas2008 Otis Otis Uncut Kim #4 Twilight – Houkutus Twilight Alice Cullen 2009 Shrink – Tapaus tohtori Carter Shrink  Missy Summer's Moon Summer's Blood Summer Matthews Twilight – Uusikuu The Twilight Saga: New Moon Alice Cullen 2010 Skateland Skateland Michelle Burkham  Radio Free Albemuth Radio Free Albemuth Rhonda Twilight – Epäilys The Twilight Saga: Eclipse Alice Cullen 2011  A Warrior's Heart A Warrior's Heart Brooklyn Milligan Butter Butter Kaitlin Pickler Twilight – Aamunkoi, osa 1   The Twilight Saga: Breaking Dawn – Part 1  Alice Cullen 2012 LOL LOL Ashley The Apparition The Apparition Kelly Twilight – Aamunkoi, osa 2  The Twilight Saga: Breaking Dawn – Part 2 Alice Cullen 2013 CBGB CBGB Lisa Kristal 2014 Wish I Was Here Wish I Was Here Janine Kristy Kristy Violet Burying the Ex Burying the Ex Evelyn Morrison 2015 Staten Island Summer Staten Island Summer Krystal Manicucci 2016 Urge Urge Theresa In Dubious Battle In Dubious Battle Danni Stevens

 Televisio Vuosi Suomenkielinen nimi Alkuperäinen nimi Rooli Jakso(t)  2006 MADtv Mad TV Amber jakso 11.17 Yli synkän virran Crossing Jordan Ann Rappaport ”The Elephant in the Room” Pöytä kolmelle Desire Renata  2008 Shark Shark Natalie Faber ”Partners in Crime” 2011–2012 Pan Am Pan Am Amanda Mason  2016–2017 Rogue Rogue Mia 17 jaksoa 2026 Wonder Man Wonder Man oma itsensä ”Matinee”

 Videopelit Vuosi Nimi Rooli Huomioita 2015 Batman: Arkham Knight Barbara Gordon / Lepakkotyttö  äänirooli

 Lähteet 

Aiheesta muualla

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset mallit
Luokka:Vuonna 1987 syntyneet
Luokka:Elävät henkilöt
Luokka:Seulonnan keskeiset artikkelit